Vilnius, 2025 m. lapkričio 13 d.

**Visi šventes sutiks su artimaisiais: „Lidl“ skelbia, kaip dirbs per Kalėdas ir Naujuosius metus**

**Žemų kainų prekybos tinklas „Lidl“ skelbia, kaip dirbs per artimiausias žiemos šventes. Jau tapo tradicija, kad „Lidl“ devintus metus iš eilės nedirbs pirmąją šv. Kalėdų dieną – gruodžio 25-ąją ir Naujųjų metų dieną – sausio 1-ąją. Parduotuvės dirbs trumpiau ir Kūčių vakarą, antrąją šv. Kalėdų dieną bei Naujųjų metų išvakarėse.**

„Kaip ir kasmet, per didžiąsias žiemos šventes mūsų darbuotojai turės galimybę visą dėmesį skirti savo šeimai ir artimiesiems. Norime, kad šiuo ypatingu laikotarpiu jie galėtų mėgautis šventine atmosfera artimųjų apsuptyje. Ši tradicija sulaukia palaikymo ne tik iš mūsų komandos, bet ir iš pirkėjų. Kadangi kalėdinė prekyba jau įsibėgėja, o pirkėjai pradeda planuoti šventinius pirkinius, iš anksto dalinamės informacija apie šventinį darbo laiką, kad pasiruošimas šventėms būtų sklandus ir be paskutinės minutės skubos“, – sako „Lidl Lietuva“ korporatyvinių reikalų ir komunikacijos vadovas Antanas Bubnelis.

Pirmąją šv. Kalėdų dieną, gruodžio 25-ąją, ir Naujųjų metų dieną, sausio 1-ąją, „Lidl“ parduotuvės nedirbs. Kitomis žiemos šventinio laikotarpio dienomis „Lidl“ parduotuvių darbo valandos trumpės. Šv. Kūčių vakarą (gruodžio 24 d.) parduotuvės dirbs iki 18 val., o Naujųjų metų išvakarėse (gruodžio 31 d.) – iki 20 valandos. Antrąją šv. Kalėdų dieną (gruodžio 26 d.) visos „Lidl“ parduotuvės dirbs nuo 9 val. ryto iki 21 val. vakaro. Kitomis dienomis visos parduotuvės dirbs įprastu darbo laiku.

Prekybos tinklas rūpestį darbuotojams rodo visus metus bei moka didžiausius atlyginimus tarp maisto produktais prekiaujančių penkių didžiųjų šalies prekybos tinklų. Remiantis portalo „Rekvizitai.lt“ duomenimis, trečiojo 2025 metų ketvirčio darbuotojų užmokesčio vidurkis įmonėje „Lidl Lietuva“ prieš mokesčius siekė 2356,78 euro ir buvo didžiausias tarp penkių didžiųjų šalies prekybos tinklų. Kartu su atlyginimu, visi parduotuvių, logistikos centro ir administracijos darbuotojai taip pat gauna „Lidl“ korteles, kurias gali panaudoti įsigydami įvairias prekes parduotuvėse visoje Lietuvoje.

Prekybos tinklas taip pat darbuotojams siūlo ir įvairias papildomas naudas: papildomą sveikatos draudimą, kasmet darbuotojams dovanoja imunitetą stiprinančių vitaminų rinkinius, šaltojo sezono metu komandos nariai ir jų vaikai iki 14 metų gali nemokamai pasiskiepyti nuo gripo. Darbuotojams taip pat suteikiama galimybė nemokamai apsilankyti dešimtyje psichoterapijos seansų per metus, gauti profesionalias konsultacijas ir kitos naudos.

**„Lidl“ parduotuvių darbo laikas didžiųjų žiemos švenčių metu:**

Gruodžio 24 d. „Lidl“ parduotuvės dirbs iki 18 valandos.

Gruodžio 25 d. „Lidl“ parduotuvės visoje Lietuvoje nedirbs.

Gruodžio 26 d. „Lidl“ parduotuvės dirbs nuo 9 iki 21 valandos.

Gruodžio 31 d. „Lidl“ parduotuvės dirbs iki 20 valandos.

Sausio 1 d. „Lidl“ parduotuvės visoje Lietuvoje nedirbs.

Šiuo metu Lietuvoje iš viso veikia 82 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 680 53556  
[lina.skersyte@lidl.lt](mailto:vaiva.serpkova@lidl.lt)